

 **REPUBLIKA HRVATSKA**

**KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKO VIJEĆE**

KLASA: 024-01/22-01/003

URBROJ: 2140-28-01-22-6

Sveti Križ Začretje, 02.09.2022.

**P O Z I V**

**NA 11. SJEDNICU OPĆINSKOG VIJEĆA**

**SVETI KRIŽ ZAČRETJE**

Sazivam 11. sjednicu Općinskog vijeća Sveti Križ Začretje, koja će se održati:

**u srijedu 07.09.2022. godine u 19.00 sati**

 **Sjednica će se održati u zgradi Općine, Trg hrvatske kraljice Jelene 1**

**D N E V N I R E D**

1. Verifikacija zapisnika sa 10. sjednice Općinskog vijeća održane 29. lipnja 2022. godine
2. Vijećnička pitanja
3. Donošenje Odluke o usvajanju Izvješća Općinskog načelnika za razdoblje 01.01.-30.06.2022. godine
4. Donošenje Polugodišnjeg izvještaja o izvršenju Proračuna Općine Sveti Križ Začretje za 2022. godinu
5. Donošenje Odluke o dodjeli javnih priznanja za 2022 .godinu
6. Pitanja i prijedlozi

Molimo Vas da se zbog važnosti odazovete ovoj sjednici, a u slučaju eventualne spriječenosti javite na broj telefona 049/227-764.

 Za točnost otpravka PREDSJEDNIK

 PROČELNICA OPĆINSKOG VIJEĆA

JEDINSTVENOG UPRAVNOG ODJELA  *Ivica Roginić v.r.*

 *Maja Jerneić Piljek, mag. iur.*

Dostaviti:

1. Ivica Roginić, Švaljkovec 63, Sv. Križ Začretje
2. Darko Mišak, Ulica M. J. Zagorke 9, Sv. Križ Začretje
3. Dražen Čvek, Vrankovec 5 B, Sv. Križ Začretje
4. Juraj Matkun, Klupci Začretski 66, Sv. Križ Začretje
5. Dubravka Mišak Skočaj, Donja Pačetina 1 C, Sv. Križ Začretje
6. Nadica Tenšek, Ulica O. Fizir 1, Sv. Križ Začretje
7. Marko Jelenić, Donja Pačetina 136, Sv. Križ Začretje
8. Mirko Šivalec, Temovec 41, Sv. Križ Začretje
9. Branko Kvež, Sekirišće 78, Sv. Križ Začretje
10. Miljenko Šoštarić, Ulica I. Lovrenčića 10, Sv. Križ Začretje
11. Tomislav Milunović, Mirka Bakliže 1, Sv. Križ Začretje
12. Ivan Grozaj, Kolodvorska 7 A, Sv. Križ Začretje
13. Ivica Mlinarić, Dukovec 26 B, Sv. Križ Začretje
14. Marko Kos,ovdje
15. Maja Jerneić Piljek, ovdje
16. Jasminka Lasić, ovdje
17. Lidija Lisjak, ovdje
18. Zagorski radio, Frana Galovića 1 A, Krapina
19. Radio Krapina, Šetalište hrv. nar. preporoda 13
20. Radio Stubica, Toplička cesta 5
21. Radio “Kaj”, Frana Galovića bb, Krapina,
22. Dopisništvo Večernjeg lista, Krapina,
23. Zagorski list,
24. Pismohrana,ovdje.

**Z A P I S N I K**

sa 10. sjednice Općinskog vijeća Sveti Križ Začretje održane dana 29. lipnja 2022. godine u prostorijama Općine Sveti Križ Začretje, s početkom u 19.00 sati

**NAZOČNI ČLANOVI OPĆINSKOG VIJEĆA:**

Ivica Roginić, Dražen Čvek, Juraj Matkun, Marko Jelenić, Tomislav Milunović, Dubravka Mišak Skočaj, Branko Kvež, Ivan Grozaj.

**SJEDNICI NISU PRISUTNI**: Miljenko Šoštarić (op), Nadica Tenšek (op), Ivica Mlinarić, Mirko Šivalec i Darko Mišak.

**SJEDNICI SU JOŠ NAZOČNI:**

1. Marko Kos, općinski načelnik
2. Maja Jerneić Piljek, pročelnica Jedinstvenog upravnog odjela
3. Jasminka Lasić, viši referent za ekonomske poslove
4. Lidija Lisjak, referent za upravne i administrativne poslove, zapisničar

Predsjednik Općinskog vijeća otvara sjednicu, pozdravlja sve prisutne, utvrđuje da je sjednici prisutna većina vijećnika te da se mogu donositi pravovaljane odluke.

Sjednica se snima i tonski zapis čini sastavni dio ovog zapisnika.

Nadalje, bez rasprave, jednoglasno (sa „ZA“ 8, „PROTIV“ 0, „SUZDRŽAN 0) se usvaja sljedeći:

**D n e v n i r e d**

1. Verifikacija zapisnika sa 9. sjednice Općinskog vijeća održane 31.05.2022. godine
2. Vijećnička pitanja
3. Donošenje Odluke o prodaji nekretnine u vlasništvu Općine Sveti Križ Začretje
4. Donošenje Etičkog kodeksa nositelja političkih dužnosti u Općini Sveti Križ Začretje
5. Inicijativa za dodjelu javnih nagrada i priznanja za 2022. godinu
6. Pitanja i prijedlozi

**Točka 1.**

**Verifikacija zapisnika sa 9. sjednice Općinskog vijeća održane 31.05.2022. godine**

Predsjednik otvara raspravu po ovoj točci.

Budući da rasprave nije bilo predsjednik Općinskog vijeća, Ivica Roginić, daje prijedlog na glasanje te se sa

„ZA“ – 8 (osam)

„PROTIV“ – 0 (nema)

„SUZDRŽAN“ – 0 (nema) donosi:

**ZAKLJUČAK**

**Verificira se zapisnik sa 9. sjednice Općinskog vijeća održane 31.05.2022. godine**

u tekstu koji se prilaže ovom zapisniku i čini njegov sastavni dio

**Točka 2.**

**Vijećnička pitanja**

Vijećnik Dražen Čvek postavlja pitanje da li ima koja novija informacija vezana uz izgradnju bukobrana uz autocestu Zagreb-Macelj koja prolazi kroz područje Općine Sveti Križ Začretje.

Općinski načelnik odgovora da nažalost novih informacija o izgradnji bukobrana nema. Navodi da će se nadležnima uputiti pismeni upit.

Vijećnik Juraj Matkun navodi da je to pitanje trebalo uputiti onoj vladi koja je potpisala i dodijelila autocestu koncesionaru prilikom čega su se oni papirnato obvezali samo održavati postojeće. Smatra da su osobe koje su to potpisale trebale misliti jer je vjerojatno netko iz Krapinsko-zagorske županije također dao „blagoslov“, a problem je što se ne zna što je potpisano.

Vijećnik Branko Kvež traži odgovore na vijećnička pitanja s prošle sjednice Općinskog vijeća vezano uz granje koje visi na cestu u naselju Sekirišće te rješavanje imovinsko-pravnih odnos s ugostiteljskim objektom „Šerfa“.

Općinski načelnik ogovara da je s vlasnikom ugostiteljskog objekta Šerfa gosp. Vukićem potpisan sporazum čime je kompletirana dokumentacija za davanje zahtjeva za izdavanje građevinske dozvole. Nakon dobivanje iste krenuti će se s izvođenjem radova. Dalje odgovora da što se tiče granja da je najbolje da se izađe na teren te da se na mjestu pokaže u kojem djelu isto predstavlja problema.

**Točka 3.**

**Donošenje Odluke o prodaji nekretnine u vlasništvu Općine Sveti Križ Začretje**

Općinski načelnik daje uvodno obrazloženje po ovoj točci.

Budući da rasprave nije bilo predsjednik Općinskog vijeća, Ivica Roginić, daje prijedlog na glasanje te se sa

„ZA“ – 8 (osam)

„PROTIV“ – 0 (nema)

„SUZDRŽAN“ – 0 (nema) donosi:

**Odluku o prodaji nekretnine u vlasništvu Općine Sveti Križ Začretje**

u tekstu koji se prilaže ovom zapisniku i čini njegov sastavni dio

**Točka 4.**

**Donošenje Etičkog kodeksa nositelja političkih dužnosti u Općini Sveti Križ Začretje**

Općinski načelnik daje uvodno obrazloženje po ovoj točci.

Budući da rasprave nije bilo, predsjednik Općinskog vijeća, Ivica Roginić, daje prijedlog na glasanje te se sa

„ZA“ – 8 (osam)

„PROTIV“ – 0 (nema)

„SUZDRŽAN“ – 0 (nema) donosi:

**Etički kodeks nositelja političkih dužnosti u Općini Sveti Križ Začretje**

u tekstu koji se prilaže ovom zapisniku i čini njegov sastavni dio

**Točka 5.**

**Inicijativa za dodjelu javnih nagrada i priznanja za 2022. godinu**

Pod ovom točkom općinski načelnik upoznao je vijećnike o načinu podnošenja te rokovima za dostavu inicijative za dodjelu javnih nagrada i priznanja Općine Sveti križ Začretje koja će se dodijeliti provodom Dana Općine 14.09.2022. godine.

**Točka 6.**

**Pitanja i prijedlozi**

Vijećnik Tomislav Milunović navodi da je na prošloj sjednici Općinskog vijeća postavi pitanje vezano uz korištenje parkirališta kod groblja za deponij od strane izvođača radova na projektu Aglomeracije te da sada moli pisani odgovor vezano uz jediničnu cijenu zakupa na mjesečnoj razini te broj mjeseci korištenja parkirališta za deponija da bi se utvrdila dobit odnosno šteta za građane Općine Sveti Križ Začretje budući da se zemljište koristi bez naknade.

Budući da više nije bilo pitanja ni prijedloga Predsjednik Općinskog vijeća zaključio je sjednicu u 19,20 sati.

 PREDSJEDNIK ZAPISNIČAR

 OPĆINSKOG VIJEĆA

  *Ivica Roginić Lidija Lisjak*

 ****

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKI NAČELNIK**

KLASA: 024-01/22-01/002

URBROJ: 2140-28-03-22-6

Sveti Križ Začretje, 01.09.2022.

 **Tomislav Milunović**

 **Mirka Bakliže 1**

 **49223 Sveti Križ Začretje**

**PREDMET: Odgovor na vijećničko pitanje**

 Vezano za Vaše vijećničko pitanje postavljeno na 10. sjednici Općinskog vijeća održanoj 29.06.2022. godine vezano uz plaćanje naknade za korištenje prostora parkirališta kod groblja za deponij od strane izvođača radova na projektu Aglomeracije izvješćujemo Vas kako slijedi:

Sukladno čl. 15. Odluke o porezima Općine Sveti Križ Začretje (Službeni glasnik Krapinsko-zagorske županije broj 24/17 i 43/17) za zauzetu javnu površinu plaćao bi se porez u iznosu od 2,00 kn/m² mjesečno. Obzirom da je u članku 17. Odluke propisano da se porez ne naplaćuje u slučajevima kada se javne površine koriste u humanitarne i druge svrhe od javnog interesa, u proračun Općine Sveti Križ Začretje nisu za navedeno uplaćivana novčana sredstva. Naime, projekt izvođenje radova na izgradnji sustava prikupljanja i odvodnje otpadnih voda sustava odvodnje Zabok i sustava odvodnje Zlatar tumačen je kao projekt od javnog interesa.

 S poštovanjem,

 OPĆINSKI NAČELNIK

 *Marko Kos, dipl.oec.*

 ****

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKI NAČELNIK**

KLASA: 023-05/21-01/026

URBROJ: 2140-28-03-22-3

Sveti Križ Začretje, 30.08.2022.

 **OPĆINSKO VIJEĆE**

**Predmet: Izvješće o radu Općinskog načelnika**

 **za razdoblje 01.01.2022.-30.06.2022. godine**

U skladu sa odredbama Statuta Općine Sveti Križ Začretje Općinskom vijeću podnosim Izvješće o radu za razdoblje od 01.01.-30.06.2022. godine.

1. **FINANCIJSKO POSLOVANJE**

Prvo polugodište ove godine obilježili su izazovi vezano uz povećanje cijena građevinskog materijala i energenata. Povećanje cijena odrazilo se na poslovanje privatnog, ali i javnog sektora. Obzirom na propise iz područja javne nabave koji se primjenjuju u realizaciji investicija, prilagodba javnog sektora tržištu je znatno otežana i usporava realizaciju investicija.

U tom smislu, za pojedine redovne režijske troškove, ali i investicije u komunalnu infrastrukturu potrebno je osigurati dodatna financijska sredstva. Kao primjer ističemo troškove opskrbe električnom energijom koji su sa dosadašnjih 400.000,00 kn porasli na 1.070.000,00 kn. Prema informacijama dobivenim od opskrbljivača plinom do višestrukog povećanja cijena doći će i u plinoopskrbi. Povećanjem cijene energenata i goriva povećavaju se i cijene živežnih namirnica i ostali troškovi koji izravno utječu na poslovanje ustanova čiji se poslovanje financira iz općinskog proračuna.

Što se tiče proračunskih prihoda od većih priljeva valja istaknuti da su u izvještajnom razdoblju, nakon provedenih kontrola konačno isplaćena EU sredstva za financiranje izgradnje dječjeg vrtića. Po dobivanju konačne odluke o isplati stekli su se preduvjeti za isplatu odobrene potpore Ministarstva regionalnog razvoja i fondove EU za sufinanciranje EU projekata odobrenih upravo za ovaj projekt. Naime, za sufinanciranje izgradnje dječjeg vrtića odobreno nam je 3.177.483,11 od čega je 317.748,31 kn isplaćeno krajem prošle godine, a 2.859.734,80 kn po dobivanju konačne Odluke o isplati.

Što se tiče ostalih prihoda, naplata prihoda od poreza i prihoda po posebnim propisima ostvarena je u skladu s planiranim. Uz navedeno, temeljem novopodnesenog zahtjeva Općina je ostvarila pravo na dodatni iznos naknade za pravo puta od strane infrastrukturnog operatera (HT) tako da nam je uz ranije utvrđeni iznos naknade od 150.200,37 zajedno sa zaostacima ukupno isplaćeno dodatnih 404.977,90 kn.

Obveze prema dobavljačima, ali i sredstva za redovno financiranje ustanova (Dječji vrtić i Općinska knjižnica i čitaonica) podmirivane su u rokovima.

1. **INVESTICIJE I PROJEKTI**

Najveća investicija čija je realizacija započela u razdoblju na koje se odnosi ovo

Izvješće odnosi se na asfaltiranje nerazvrstanih cesta na području Općine. Sukladno Programu građenja komunalne infrastrukture za 2022. godinu planirano je asfaltiranje deset dionica. Po

provedenom postupku javne nabave sklopljen je ugovor sa najpovoljnijim ponuditeljem - tvrtkom Gradmost d.o.o. te je 13. svibnja izvođač uveden u posao. Vrijednost ugovorenih radova iznosi 611.285,75 kn bez PDV-a, odnosno 764.107,19 kn sa PDV-om.

 Vezano za izgradnju sustava odvodnje u naselju Sekirišće izvršena je manja korekcija projektne dokumentacije te je ishođena suglasnost jedne privatne osobe za izvođenje dijela radova na zemljištu u njezinom vlasništvu (korekcije su vršene pretežito zbog ilegalne gradnje uz cestovni pojas). Slijedi postupak ishođenja građevinske dozvole te po dobivanju iste provođenje postupka javne nabave za odabir izvođača radova.

 Redovito se vršilo održavanje nerazvrstanih cesta u smislu nasipavanja kamenim materijalom te izvođenja zemljanih radova u pojasu istih. Također je izvršen prvi krug košnje raslinja uz nerazvrstane ceste te hortikulturno uređenje Trga i javnih površina.

 Uz sve navedeno, realizirane su manje komunalne akcije na uređenju sustava odvodnje oborinskih voda te uređenja odvodnih jaraka.

 Najveća investicija koja se realizira na našem području je izgradnja sustava prikupljanja i odvodnje otpadnih voda sustava odvodnje Zabok i sustava odvodnje Zlatar. Iako se u zadnje vrijeme uz sam projekt vežu negativne konotacije nikako ne smijemo zanemariti činjenicu da će po dovršetku radova isti rezultirati benefitima za našu sredinu. Naime, nakon dugo vremena sustav aglomeracije bi trebao riješiti problem koji se već godinama „gura pod stol“, a to je zbrinjavanje fekalnih voda što za izravnu posljedicu ima zaštitu okoliša i naše prirode. Ovo je tek prvi korak. Po završetku ovih radova mreža bi se trebala razvijati i dalje čime bi se riješio problem zbrinjavanja fekalnih voda za velik broj lokalnog stanovništva. Trenutno je situacija na terenu nepovoljna budući da prometnice gdje su izvršeni radovi ukapanja cijevi još uvijek nisu asfaltirane. Građani, ali i mi kao jedinica lokalne samouprave smo nezadovoljni jer je prašina nesnosna, dolazi do oštećenja osobnih automobila, fasade na kućama i okućnice su sive od prašine. O tim, ali i drugim problemima vezano uz izvođenje radova konstantno upozoravamo naručitelja radova - Zagorski vodovod tražeći hitnu reakciju i rješenje ovog problema. Isto tako u samom projektu ima zabrinjavajućih detalja poput dvostrukih informacija o problemu financiranja sanacije neposredno uništenih prometnica u zoni zahvata. Tu se kao najveće pitanje postavlja tko je dužan platiti ispucane rubne dijelove asfalta i postavljanje bankina.

 Dovršena je projektna dokumentacija za sanaciju klizišta u Vrankovcu na nerazvrstanoj cesti NC V-2 u naselju Vrankovec, odvojak Krogi – Strmec raspelo. Projekt je prijavljen za sufinanciranje od strane Hrvatskih voda, no još uvijek nisu poznati rezultati prijave.

Općina je na Javni poziv Ministarstva gospodarstva i održivog razvoja „Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije“ prijavila projekt sanacije klizišta u naselju Kotarice. Procijenjena vrijednost projekta iznosi 1.053.500,00 kn s PDV-om. Za isti projekt odobreno nam je financiranje te slijedi provođenje postupka javne nabave i izvođenje radova.

1. **INVESTICIJE U GOSPODARSTVO I POLJOPRIVREDA**

U skladu sa Programom potpora u poljoprivredi Općine Sveti Križ Začretje za razdoblje

2021.-2023. Općina je u ožujku raspisala Javni poziv za dodjelu potpora u poljoprivredi za 2022. godinu. Kao i prošle godine, najveći interes iskazao se za Mjeru 2. Kupnja plastenika, mehanizacije i opreme za obavljanje poljoprivredne djelatnosti. Za 21 zahtjev koji je udovoljavao svim uvjetima u sklopu ove mjere isplaćen je iznos od 145.255,01 kn. Ulaganjem u modernizaciju poljoprivrede nastoji se oživjeti ovaj dio gospodarstva te se daje poticaj za obradu zapuštenog tla. Nažalost, bavljenje

poljoprivredom u novije vrijeme postaje sve teže i teže zbog povećanih cijena repromaterijala, ali i promjene klime. Na te čimbenike ne možemo utjecati, ali kroz odobrene potpore u poljoprivredi možemo barem malo poljoprivrednicima olakšati posao.

 Poslovanje poduzetništva i obrtnika također je otežano zbog situacije na globalnom tržištu i povećanja cijena kako sirovina tako i energenata. Dodatnu poteškoću u poslovanju predstavlja nedostatak radne snage. Unatoč izazovima s kojima se svakodnevno suočavaju, poduzetnici prema informacijama kojima raspolažemo posluju stabilno, a pojedinci realiziraju i nova ulaganja. Nova ulaganja najprije zamjećujemo u našoj Zoni malog gospodarstva gdje je u prvoj polovici ove godine dovršavan novi poslovni objekt tvrtke Macel plin. Također je vršeno uređenje jednog ranije zapuštenog poslovnog objekta koji je otkupljen i privodi se svrsi. U Zoni niče i još jedan poslovni objekt što je još jedan od dokaza da Zona živi i dalje ima potencijal za daljnji razvoj.

 Na području Općine Sveti Križ Začretje na dan 31.12.2021. godine bilo je 86 nezaposlenih osoba, dok ih je na dan 30.06.2022. u evidenciji bilo evidentirano 93-oje.

1. **PREDŠKOLSKI ODGOJ I ŠKOLSTVO**

Poslovanje Dječjeg vrtića Sveti Križ Začretje odvijalo se u skladu sa planiranim

aktivnostima iz Godišnjeg programa. Od većih investicija valja istaknuti nabavu videonadzora koji je postavljen na objekt vrtića te nabavu klima uređaja za potrebe hlađenja objekta za vrijeme ljetnih vrućina. Ukupni trošak novonabavljene opreme te ugradnje iste iznosi 99.681,50 kn.

 Nažalost, po provedenom Javnom natječaju za upis djece u redoviti vrtićki program za pedagošku godinu 2022./2023. ostalo je neupisane djece. Svjesni činjenice da u sklopu ustanove Dječjeg vrtića treba osigurati dodatne smještajne kapacitete, a kao što je navedeno u izvještaju za zadnje razdoblje 2021. godine projekt dogradnje je prijavljen na Poziv na dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova“ objavljen od strane Ministarstva znanosti i obrazovanja. U trenutku sastavljanja ovog izvještaja još uvijek nisu poznati rezultati prijave.

 Za djecu koja su upisana u ostale dječje vrtiće kao i obrte za čuvanje djece redovito smo podmirivali troškove njihovog smještaja.

 Što se tiče matične osnovne škole raduje nas entuzijazam novog vodstva koje gotovo svakodnevno dolazi sa novim idejama za unaprjeđenje školstva u našoj sredini. U skladu sa financijskim mogućnostima nastojimo ih podržavati u njihovim naumima.

 Tako je ove godine sa 30.000,00 kn Općina sufinancirala projekt „Ručajmo s osmjehom“ u sklopu kojeg su nabavljene stolice koje će djeca koristiti prilikom ručanja, ali i za potrebe provođenja slobodnog vremena.

 Isto tako iznosom od 28.240,00 kn financirana je nabava videonadzora koji je postavljen na objekt Škole.

 Uz navedeno, kao najveći projekt koji je nakon višegodišnjih pokušaja napokon zaživio početkom prošle školske godine valja istaknuti početak rada produženog boravka u matičnoj osnovnoj školi. Općina financira navedeni projekt kroz plaćanje troškova plaće učiteljice što u prosjeku mjesečno iznosi 13.700,00 kn. Uz navedeno, iz proračuna se financira dio plaće kuharice u PŠ Mirkovec za što se u prosjeku mjesečno izdvaja 1.750,00 kn.

 S obzirom na vrlo loše stanje školske kuhinje Škola je pokrenula projekt obnove iste. I tu smo se u suradnji sa Krapinsko-zagorskom županijom uključili u financiranje nabave opreme iznosom od 39.385,60 kuna, dok će Županija za potrebe nabave opreme izdvojiti 120.000,00 kuna.

Također, iznosom od 5.000,00 kn uključili smo se u financiranje troškova prijevoza

učenika osnovne škole na obuku neplivača, a sufinanciramo i dio plaće pomoćnika u nastavi za jedno dijete.

U sklopu projekta „Zalogajček“ redovito se financira školska kuhinja za 16-tero djece.

Kao i proteklih godina, u suradnji sa Krapinsko-zagorskom županijom Općina će

sufinancirati nabavu radnih bilježnica i radnih materijala za učenike Osnovne škole Sveti Križ Začretje.

1. **SOCIJALNA SKRB**

Povodom Uskrsnih blagdana za 59 socijalno ugroženih obitelji odobreni su bonovi za

nabavu hrane i živežnih namirnica u vrijednosti od 300,00 kn.

 U skladu sa opravdanosti zaprimljenih zahtjeva odobravane su jednokratne pomoći obiteljima koje su se našle u teškoj financijskoj situaciji.

 Uz navedeno, sukladno zaprimljenim zahtjevima, financirani su troškovi rehabilitacije djece te troškovi stanovanja (režija).

 Nažalost, kao posljedica povećanja troškova života zaprimamo sve više zahtjeva građana za financijske pomoći koji se sve češće nalaze u nezavidnoj financijskoj situaciji. Vrlo često se u ovim slučajevima radi o starijim osobama koje su prepušteni sami sebi i teško podmiruju osnovne troškove života.

1. **KULTURA, SPORT I OSTALO**

Rad Općinske knjižnice i čitaonice redovito se financirao proračunskim sredstvima.

Početkom godine Općina je provela Javni natječajza financiranje programa ili projekata udruga koje doprinose razvoju kapaciteta udruga iz prioritetnih područja: kulture, programa suradnje, poljoprivrede, zaštite prirode, socijalnog uključivanja i integracije te turizma. U sklopu natječaja, temeljem zaprimljenih prijava za 16 prijavljenih projekata udruga odobreno ukupno 643.000,00 kn.

U skladu sa osiguranim sredstvima u općinskom proračunu za financiranje rada udruga u sportu općinska Sportska zajednica raspisala je Javni natječaj za financiranje programa ili projekata sportskih udruga. Po završetku istog, za 6 prijavljenih projekata udruga ukupno je odobreno 293.000,00 kuna.

Nastavljena su ulaganja i u sportske objekte. Tako je u izvještajnom razdoblju proveden postupak jednostavne nabave te sklopljen ugovor sa izvođačem radova na izradi ograde nogometnog igrališta u Svetom Križu Začretju (NK Jedinstvo). Vrijednost ugovorenih radova iznosi 147.494,00 kn bez PDV-a, odnosno 184.367,00 kn sa PDV-om.

 Uz udruge u kulturi i sportu, financijskim sredstvima u iznosu od 48.000,00 kn podržani su projekti Župe Uzvišenja Svetog Križa.

 Redovito su isplaćivana financijska sredstva za rad Crvenog križa, Javne vatrogasne postrojbe te dobrovoljnih vatrogasnih društava. Ovo su službe koje uvijek uskoče kad je najpotrebnije te im na tome zahvaljujem.

1. **JEDINSTVENI UPRAVNI ODJEL**

Broj zaposlenih službenika i namještenika u Jedinstvenom upravnom odjelu ostao je nepromijenjen, unatoč povećanom obimu poslova koji nam se delegiraju.

U lipnju je službenica koja je obavljala poslove poljoprivrednog redara za područje Grada Zaboka i naše Općine podnijela zahtjev za prestanak službe tako da od 01. srpnja više nemamo službenika zaposlenog na tom radnom mjestu. Predmetni poslovi koji se odnose za područje Općine Sveti Križ Začretje delegirani su na službenicu u Jedinstvenom upravnom odjelu, no to ne može biti trajno rješenje.

 U svom sam se radom pridržavao važećih Zakona, Statuta Općine, Odluka Općinskog vijeća te ostalih propisa i smjernica.

 Koristim priliku da pozovem sve članove Općinskog vijeća za zajednički rad na dobrobit naše sredine. U zajedničkom radu trebamo biti konstruktivni vodeći računa da naše odluke imaju prvenstveno pozitivne učinke na život građana koji su nas izabrali.

 OPĆINSKI NAČELNIK

  *Marko Kos, dipl.oec.*

 

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKO VIJEĆE**

KLASA: 023-05/21-01/026

URBROJ: 2140-28-01-22-

Sveti Križ Začretje,



 Na temelju članka 32. Statuta Općine Sveti Križ Začretje («Službeni glasnik Krapinsko zagorske županije» br. 21/2021), Općinsko vijeće Općine Sveti Križ Začretje na svojoj \_\_\_ sjednici održanoj \_\_\_\_\_ godine donijelo je:

**O D L U K U**

Usvaja se Izvješće o radu Općinskog načelnika za razdoblje 01.01.2022. godine do 30.06.2022. godine.

 PREDSJEDNIK

 OPĆINSKOG VIJEĆA

  *Ivica Roginić*

 

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

**ODBOR ZA DODJELU JAVNIH PRIZNANJA**

KLASA: 061-01/22-01/001

URBROJ: 2140-28-01-22-12

Sveti Križ Začretje, 01.09.2022.



**PREDMET: Prijedlog za dodjelu javnih priznanja Općine Sveti Križ Začretje**

Odbor za dodjelu javnih priznanja na 2. sjednici održanoj 01. rujna 2022. godine razmatrao je inicijative za dodjelu javnih priznanja koja se uručuju na svečanoj sjednici Općinskog vijeća prilikom obilježavanja Dana općine 14. rujna.

Nakon rasprave Odbor je donio sljedeći:

**ZAKLJUČAK**

Predlaže se Općinskom vijeću da donese sljedeću

**ODLUKU**

**I.**

Povodom Dana Općine Sveti Križ Začretje 14. rujna 2022. godine dodjeljuju se sljedeće nagrade i priznanja:

**Povelja Općine Sveti Križ Začretje**

1. Ivan Veček, A. Polanšćaka 10, Sveti Križ Začretje
2. Štefanija Fijačko, Sekirišće 5, Sveti Križ Začretje

**Zahvalnica Općine Sveti Križ Začretje**

1. Juraj Sirovec, Švaljkovec 71, Sveti Križ Začretje
2. Mario Kvež, Ribnjak 12, Sveti Križ Začretje
3. Zlatko Palec, Donja Pačetina 40 c, Sveti Križ Začretje
4. Božidar Mraz, Štrucljevo 1 D, Sveti Križ Začretje
5. Lea Mraz, Ul. K.Š. Đalskog 13, Sveti Križ Začretje
6. Ljubica Majsec, Trg Julije Lembergera 2, Sveti Križ Začretje
7. Dominik Roginić, Švaljkovec 66, Sveti Križ Začretje

**II.**

Nagrade i priznanja uručit će se na svečanoj sjednici Općinskog vijeća 14. rujna 2022. godine.

**III.**

Obrazloženje inicijatora sastavni su dio ovog Zaključka.

Predsjednica Odbora za dodjelu javnih priznanja

 Dubravka Mišak Skočaj

***POVELJA OPĆINE SVETI KRIŽ ZAČRETJE***

**Štefanija Fijačko**

Štefanija Fijačko, djevojačko Košutić rođena je 26. listopada 1947. godine u Sekirišću. Osnovnu školu pohađala je u Sekirišću i Svetom Križu Začretju. Poljoprivredno-seoska domaćinstva u to doba nisu pretjerano nastojala da žensko dijete nastavi sa školovanjem pa se sa nepunih 16 godina hvata u koštac s egzistencijalnom svakodnevnicom, a to je njiva, vrt, voćnjak, vinograd, slijedom čega se rijetko tko može pohvaliti radnim mjestom od preko 40 godina na Dolcu, glavnoj tržnici metropole. Članica je Društva Naša djeca Sveti Križ Začretje od 1983. godine do njegovog zastoja u radu, Pjevačkog zbora od 1990 godine do prekida rada, Udruge Zvirek od 2000. godine do gašenja, Udruge za promicanje narodnih običaja i starina u Sekirišću od osnutka te članica Amaterskog dramskog kazališta. Nabrojeno članstvo nije samo statistika već dokaz izuzetno aktivnog člana zajednice, orijentiranog ka kulturi. Važan detalj koji neosporno potvrđuje da je Štefanija Fijačko u svom radu, mada samozatajna, uvijek davala aktivnu podršku bez skanjivanja kada je instinktivno osjetila da će dobar projekt ili aktivnost pronijeti glas Svetog Križa Začretja, je postavljanje spomenika Kumici na Dolcu 2006. godine. Književnik i publicist Ante Tomić, pišući tekst o postavljanju spomenika Kumici upravo je nju odabrao za lik svog napisa. Štefanija, kao dokazani kulturni djelatnik doprinijela je sadržajnom obogaćivanju kulturne sredine i promocije kulture u Svetom Križu Začretju.

 ***Inicijator: Amatersko dramsko kazalište Sveti Križ Začretje***

**Ivan Veček**

Ivan Veček iz Svetog Križa Začretja, rođen je 02.12.1951. godine. U slobodno vrijeme vrlo je aktivan u kulturnim i društvenim događanjima na području naše općine te se na iste s radošću odazove. Posebno se ističe u radu Kulturno-umjetničkog društva Sveti Križ Začretje gdje djeluje od samog osnutka. U Kulturnom umjetničkom društvu pjeva i svira. Također redovni je član crkvenog zbora u kojem su njegove pjevačke sposobnosti izrazito cijenjene. Svojim uzornim postupanjem te trudom kao i nesebičnim uključivanjem u rad i aktivnosti Kulturno umjetničkog društva daje dobar primjer mlađim članovima i svakako doprinosi poboljšanju međuljudskih odnosa kako u društvu tako i šire. Njegov trud prepoznat je i 2002. godine kada je nagrađen Zahvalnicom Općine Sveti Križ Začretje, a budući da od tada i više nego aktivno djeluje zaslužuje korak više tj. dobivanje Povelje Općine Sveti Križ Začretje.

***Inicijator: Kulturno umjetničko društvo Sveti Križ Začretje***

***ZAHVALNICA OPĆINE SVETI KRIŽ ZAČRETJE***

**Mario Kvež**

Vlasnik je obrta Montex mehanika, tekstil i trgovina iz Svetog Križa Začretje koji trenutno zapošljava 6 djelatnika. Gospodin Kvež dugogodišnji je aktivni član Udruženja obrtnika Sveti Križ Začretje u kojem je član Skupštine i Nadzornog odbora. Svojim radom i zalaganjem u Udruženju kao i Obrtničkoj komori Krapinsko-zagorske županije promiče obrt i obrtništvo te doprinosi njegovom daljnjem razvoju. Obrt čiji je vlasnik, otvoren je 2002. godine. Osnovna djelatnost istog u početku je bila servis i izrada strojeva za tekstilnu industriju. Od 2007. godine kada se u rad obrta uključuje i njegov brat počinju zajedničkim snagama proizvoditi kućni tekstil tj. proizvodnju jastuka, popluna, plahti i posteljine. Trenutno proizvodi 10-tak artikala, a u sklopu obrta posluje i salon proizvoda.

**Juraj Sirovec**

Umirovljeni je član Udruženja obrtnika Sveti Križ Začretje, koji je svojim radom i zalaganjem u Udruženju obrtnika Sveti Križ Začretje promicao obrt i obrtništvo. Godine 1972. osnovao je obrt Građenje i transporti „RO-SI“ koji posluje i danas te ove godine obilježava 50. godišnjicu poslovanja. Upornošću i trudom obrt čija je pretežna djelatnost graditeljstvo uspio je razviti na način da može uspješno realizirati manje, ali i složenije investicije. Time je postavio dobre temelje za daljnji napredak i proširenje djelatnosti obrta. Od Juraja obrt je naslijedio sin Robert koji je nastavio dobru praksu naslijeđenu od oca.

***Inicijator: Udruženje obrtnika Sveti Križ Začretje***

**Zlatko Palec**

Zlatko Palec se u DVD Sveti Križ Začretje učlanio već sa 15 godina. Kroz svoj rad u DVD-u pokazao je svoje istinske vrijednosti kao čovjeka. Požrtvovanost, nesebičnost, hrabrost i želja za pomoć drugima osobine su koje krase Zlatka. Kroz 30 godina aktivnog sudjelovanja u intervencijama DVD-a, pokazao je da mu je dobrobit drugih ispred vlastite ugode. Zlatko ima čin vatrogasaca prve klase, vlasnik je Spomenica za 10, 20, 30 godina rada u društvu, kao i brončane plamenice. Zbog svog nesebičnog rada i zalaganja zaslužuje priznanje svoje općine.

**Božidar Mraz**

Božidar Mraz, iako nije dugo u DVD-u Sveti Križ Začretje, 7 godina koliko je član, pokazao je izvanrednu aktivnost i dobru volju za napredak našeg društva. Svojim trudom i aktivnošću što na intervencijama, što oko internih poslova DVD-a pomaže cijeloj općini. Uvijek se rado i s osmijehom na licu odazove na svaki poziv, bio on za feštu ili za pomoć našim mještanima. Uvijek gleda na dobrobit drugih i ne traži ništa zauzvrat. Božidar je član zapovjedništva DVD-a Sveti Križ Začretje te ima čin vatrogasca prve klase. Radi aktivnosti u DVD-u i požrtvovnosti na terenu, također zaslužuje priznanje svoje općine.

***Inicijator: Dobrovoljno vatrogasno društvo Sveti Križ Začretje***

**Lea Mraz**

Lea Mraz rođena je 22.3.2004.g. Osnovnoškolsko obrazovanje završila je u OŠ Sveti Križ Začretje i osnovnoj glazbenoj školi pri OŠ K. Š. Đalskog u Zaboku, nakon čega je upisala opći smjer Gimnazije A. G. Matoša Zabok, paralelno pohađajući i srednju glazbenu školu pri ŠUDIGO-u, smjer klavir. Cjelokupno obrazovanje u obje škole završila je odličnim, 5.0 uspjehom, zbog čega je već kao *naj*maturantica nagrađena od strane Krapinsko-zagorske županije, što joj je olakšalo upisivanje željenog fakulteta filozofije i komparativne književnosti na Filozofskom fakultetu u Zagrebu, gdje je ostvarila vrlo visoki rang. Osim navedenih postignuća, zanemariv nije ni uspjeh na ispitima državne mature. Sukladno svojim afinitetima, Lea je ispit iz hrvatskog jezika, sa ostvarenih 98% i centilom 100, napisala najbolje u Hrvatskoj. Mature iz engleskog jezika, filozofije i glazbenog također je napisala za ocjenu odličan, s više od 95% riješenosti. Tijekom srednjoškolskog obrazovanja redovito sudjeluje i na županijskim natjecanjima iz biologije i hrvatskog jezika, gdje je ove godine osvojila 1. mjesto, a kao najvažniji plasman ističe se 5. mjesto na državnom natjecanju iz filozofije. Uz školu, Lea se u slobodno vrijeme bavi pisanjem koje je rezultiralo dvama pohvaljenim radovima na natjecanju za srednjoškolsku Nagradu Gjalski te sudjelovanjem na županijskoj smotri LiDraNo. No, spektar Leinih umjetničkih aktivnosti mnogo je širi pa ju je moguće često vidjeti u društvu puhačkog orkestra Pačetanci kao klavirsku pratnju, ili pak kao samostalnog izvođača na raznim manifestacijama u Svetom Križu Začretju i šire. Njezin razvoj u umjetničkom aspektu tek je na početku pa se veselimo i daljnjim suradnjama i djelovanju.

***Inicijator: Općinski načelnik***

**Ljubica Majsec**

Rođena je 20.05.1955. godine u Zagrebu, odrastala i živjela s roditeljima, bratom i sestrom u Štrucljevu do 1984. godine kada seli u Sveti Križ Začretje gdje i danas živi. Osnovnu školu pohađala je u Začretju, srednju ekonomsku u Zaboku te višu uz rad u Varaždinu. Po završetku srednje škole započinje radom u poduzeću „Renova“ u Svetom Križu Začretju gdje ostaje cijeli svoj radni vijek bez obzira na promjene djelatnosti firme, vlasništva i imena. Tadašnja je rukovoditeljica poslova financijsko-knjigovodstvene službe, a kao predstavnica poduzeća Renova već 1987. godine počinje volonterski rad u Udruzi za kulturu, zabavu i šport čiji su tadašnji glavni sponzori kako financijski tako i organizacijski bili upravo domaće firme Renova Začretje te Poljoprivredna zadruga Začretje. Od samog početka u Udruzi obavlja razne funkcije od tajnice udruge, blagajnice, prikupljanju financijski sredstava za njezin rad te sve druge poslove po potrebi. Pored ove Udruge Ljubica je godinama bila uključena i u rad ostalih udruga koje djeluju na području naše Općine i to sportsko društvo Jedinstvo, udruga Aduti, ribička udruga KRAP, Djedovina, te u oba puhačka orkestra DVD Pačetanci i I.Tijardović-Ciglenica. U svim navedenim udrugama obavljala je financijsko knjigovodstvene poslove do ove godine kada i u tom dijelu odlazi u „zasluženu mirovinu“.

***Inicijator: Udruga za kulturu Sveti Križ Začretje***

**Dominik Roginić**

Dominik Roginić učenik 8.b razreda Osnovne škole Sveti Križ Začretje prvenstveno se ističe po svojoj predanosti u trudu i radu.

Tijekom osnovnoškolskog obrazovanja sudjelovao je u mnogobrojnim školskim i županijskim natjecanjima iz raznih područja kao što je matematika, fizika, informatika, biologija i tehnička kultura.

Svojim znanjem, preciznim radom i komunikacijskim vještinama posebno se istaknuo u natjecanju iz tehničke kulture gdje je postignuo dva najveća dostignuća.

Tako je školske godine 2018./2019. osvojio prvo mjesto na državnom natjecanju iz tehničke kulture u kategoriji Maketarstvo i modelarstvo, a školske godine 2021./2022. ponovno je osvojio prvo mjesto iz tehničke kulture  iz područja Modelarstvo uporabnih tehničkih tvorevina. Zbog izvanrednih rezultata postignutih tijekom dosadašnjeg školovanje Dominik zaslužuje priznanje svoje općine koju je upravo vrhunskim rezultatima ponosno predstavljao.

***Inicijator: Osnovna škola Sveti Križ Začretje***

 

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKO VIJEĆE**

KLASA: 061-01/22-01/001

URBROJ: 2140-28-01-22-

Sveti Križ Začretje, 07.09.2022.

 Na temelju članka 32. Statuta općine Sveti Križ Začretje («Službeni glasnik» Krapinsko-zagorske županije br. 21/21), Općinsko vijeće Sveti Križ Začretje na 11. sjednici održanoj 07.09.2022. godine donijelo je:

**O D L U K U**

**I.**

Povodom Dana Općine Sveti Križ Začretje 14. rujna 2022. godine dodjeljuju se sljedeće nagrade i priznanja:

**Povelja Općine Sveti Križ Začretje**

1. Ivan Veček, A. Polanšćaka 10, Sveti Križ Začretje
2. Štefanija Fijačko, Sekirišće 5, Sveti Križ Začretje

**Zahvalnica Općine Sveti Križ Začretje**

1. Juraj Sirovec, Švaljkovec 71, Sveti Križ Začretje
2. Mario Kvež, Ribnjak 12, Sveti Križ Začretje
3. Zlatko Palec, Donja Pačetina 40 c, Sveti Križ Začretje
4. Božidar Mraz, Štrucljevo 1 D, Sveti Križ Začretje
5. Lea Mraz, Ul. K.Š. Đalskog 13, Sveti Križ Začretje
6. Ljubica Majsec, Trg Julije Lembergera 2, Sveti Križ Začretje
7. Dominik Roginić, Švaljkovec 66, Sveti Križ Začretje

**II.**

Nagrade i priznanja uručit će se na svečanoj sjednici Općinskog vijeća 14. rujna 2022. godine.

**III.**

Obrazloženja inicijatora sastavni su dio ove Odluke.

 PREDSJEDNIK

 OPĆISNKOG VIJEĆA

 *Ivica Roginić*